laion/Wikipedia-Exotic huggingface dataset:
יחסי לטביה – סן מרינו

יחסי לטביה–סן מרינו הם היחסים הדיפלומטיים שבין רפובליקת לטביה לבין הרפובליקה המרוממת של סן מרינו. בין המדינות נחתמו שני הסכמים דיפלומטיים: הסכם בדבר כינון היחסים הדיפלומטיים בין המדינות - 27 בינואר 2000 הסכם בדבר ביטול דרישות הוויזה - 29 בינואר 2004 בשנת 2016, שווי הסחורה שיוצאה מסן מרינו ללטביה הגיעה לסך 120 אלף דולר אמריקאי והיא כללה בגדי פרווה, בגדים לגברים ולנשים, מכונות שטיפה וכביסה ועוד. באותה שנה, שווי הסחורה שיוצאה מלטביה לסן מרינו הגיעה לסך 24.1 אלף דולר אמריקאי והיא כללה מכונות לעיבוד מתכת ועוד. בשנת 2015, שווי הסחורה שיוצאה מסן מרינו ללטביה הגיעה לסך 88.6 אלף דולר אמריקאי והיא כללה מכונות שטיפה, כביסה, גזעים ועוד. באותה שנה, שווי הסחורה שיוצאה מלטביה לסן מרינו הגיעה לסך 2.53 אלף דולר אמריקאי והיא כללה ציוד ספורט בלבד. לטביה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את לטביה נמצאת ברומא, בירת איטליה. סן מרינו אינה מיוצגת בלטביה, הן בדרג השגרירות והן בדרג הקונסולרי. מדיה וקבצים בנושא יחסי לטביה – סן מרינו בוויקישיתוף הסכמים דיפלומטיים, באתר www.esteri.sm Products that San Marino exports to Latvia (2016), The Observatory of Economic Complexity (באנגלית) (ארכיון) Products that San Marino imports from Latvia (2016), The Observatory of Economic Complexity (באנגלית) (ארכיון) Products that San Marino exports to Latvia (2015), The Observatory of Economic Complexity (באנגלית) (ארכיון) Products that San Marino imports from Latvia (2015), The Observatory of Economic Complexity (באנגלית) (ארכיון)
פסגת קינג (יוקון)

פסגת קינג (באנגלית: King Peak) או הר קינג (Mount King) הוא הר הממוקם בטריטוריית יוקון שבקנדה. הפסגה, שגובהה 5,173 מטרים מעל פני הים, והמתנשאת לגובה של 1,073 מטרים מעל סביבתה. הפסגה היא ההר הרביעי בגובהו בקנדה, והפסגה התשיעית בגובהה בצפון אמריקה. פסגת קינג ממוקמת בסמוך להר לוגן (ההר הגבוה בקנדה), ממערב לו. הראשונים שניסו לטיפס על ההר היו סטודנטים מאוניברסיטת אלסקה: קית' הארט (Keith Hart), ראסל אלסטון פייג' (Russell Alston Paige), אלטון תאייר (Elton Thayer), וביל אטווד (Bill Atwood). הקבוצה טיפסה על קרחון אוגילווי, שם הוצנחה להם אספקה לצורך העלייה לפיסגה. הקבוצה חיכתה בראש הקרחון יומיים על מנת שהסערה תשכח ולאחר מכן קית' הארט ואלטון תאייר עלו לפסגת ההר, והגיעו לפסגה ב-6 ביוני 1952. הניסיונות הבאים להגיע לפסגת ההר בוצעו על ידי קבוצה אמריקאית שהעפילה לפסגת ההר פעמיים בשנת 1952 לאחר שני ניסיונות כושלים ב-20 וב-21 ביוני, הצליחו פיט שונינג (Pete Schoening) וגיסון ריינולדס (Gibson Reynolds) לטפס על המצוק שעצר אותם, והם הגיעו לפסגה ב-23 ביולי (ההעפלה השנייה לפסגה).  למחרת חזר שונינג לפסגה יחד עם דיק מקגוון (Dick McGowan) וביל ניידורף (Bill Niendorff) (ההעפלה השלישית לפסגה). • Jim Kjeldsen, The Mountaineers: A History, PP 66 • Peter K. Schoening, King Peak Yukon Expedition 1952, Alaska 2002 פסגת קינג באתר אנציקלופדיית ההרים הקנדית פסגת קינג באתר peakbagger פסגת קינג באתר peakware תצלום לוויין של פסגת קינג תצלום של פסגת קינג מזג אוויר עדכני עבור פסגת קינג סטטיסטיקות מזג אוויר עבור פסגת קינג תחזית מזג אוויר עדכנית של פסגת קינג - לפי גבהים גובה הפסגה גובה הפסגה באתר ממשלת קנדה עשרת ההרים הגבוהים ביוקון תיאור ניסיונות הטיפוס על ההר בשנת 1952
יחסי לוקסמבורג – סן מרינו

יחסי לוקסמבורג–סן מרינו הם היחסים הדיפלומטיים הרשמיים שבין הדוכסות הגדולה של לוקסמבורג לבין הרפובליקה המרוממת של סן מרינו. סן מרינו אינה מיוצגת בלוקסמבורג בשום דרג, הן בדרג השגרירות והן בדרג הקונסולרי. לסן מרינו אין שגרירות מייצגת בלוקסמבורג אלא שגריר לא-תושב שהתמנה בשנת 2007. לוקסמבורג אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה היא זו שנמצאת ברומא, בירת איטליה. בין לוקסמבורג לסן מרינו נחתמו 7 הסכמים ואמנות: הסכם בנוגע לכינון יחסים קונסולריים בין הדוכסות הגדולה של לוקסמבורג לבין הרפובליקה המרוממת של סן מרינו. - 7 בינואר 1958. הסכם בנוגע לביטול מס שליחת המכתבים שהיה נהוג אז בשתי המדינות. - 22 בדצמבר 1965. הסכם בנוגע להכרה בתעודות הזהות של מדינות הבנלוקס בסן מרינו. - 12 ביוני 1969. הסכם לכינון יחסים דיפלומטיים רשמיים ומלאים בין הדוכסות הגדולה של לוקסמבורג לבין הרפובליקה המרוממת של סן מרינו. - 26 בספטמבר 2000. הסכם בנוגע לחילופי מידע בנושא המיסים בין הדוכסות הגדולה של לוקסמבורג לבין הרפובליקה המרוממת של סן מרינו שכלל בתוכו אמנה למניעת כפל מס. - 27 במרץ 2006. הסכם מחודש שכלל בתוכו את ההסכם משנת 2006. 18 בספטמבר 2009. הסכם בנוגע לכיבוד המיסים של שתי המדינות. 18 בספטמבר 2009. Diplomatic Representations of San Marino, משרד החוץ הסן מרינזי Diplomatic Representations accredited to San Marino, משרד החוץ הסן מרינזי Trattati Internazionali - Accordi Bilaterali con altri Stati
Chuchel

חוחל (באנגלית: Chuchel) הוא משחק הרפתקאות גרפי משנת 2018 אשר פותח על ידי Amanita Design. המעצב יארומיר פלאכי החל לעבוד על המשחק לאחר שסיים את פיתוח המשחק בוטאניקולה (Boranicula) בשנת 2012. פלאכי הודיע כי בכוונותיו ליצור קריקטורה אינטראקטיבית עם אנימציה מצחיקה. הוא המציא את הדמות של חוחל (במקור מגיע מהמילה שעיר בצ'כית), כאשר החליט לצייר את הדבר הראשון שעלה במוחו. המשחק מורכב מ-30 שלבים. השחקן שולט בחוחל, מפלצת ידידותית שרודפת לאורך כל המשחק אחר דובדבן. מטרת השחקן להצליח לעבור את כל שלבי המשחק ולזכות בדובדבן. חלק ניכר משלבי המשחק בנוי בצורת קווסט, ושלבים אחרים במשחק מהווים פרודיה למשחקים קלאסיים אחרים, מתוכם פק-מן, פלאפי בירד, טטריס, ופולשים מהחלל. במהלך המשחק מתחרים חוחל וחיית המחמד שלו, קקל, בהשגת הדובדבן. על אף היריבות ביניהם, קקל תמיד נמצא כדי לעזור לחוחל בשעות צרה. בסוף המשחק השניים מצליחים לזכות בדובדבן, וחולקים אותו. חוחל זכה לרוב ביקורות חיוביות מהמבקרים. המשחק אף דורג ב-81% על ידי האתר Metacritic. כמו כן, זכה המשחק בפרס למצוינות באמנות חזותית בפסטיבל המשחקים העצמאיים. אתר האינטרנט הרשמי של Chuchel Chuchel, ברשת החברתית פייסבוק Chuchel, ברשת החברתית אקס (טוויטר) Chuchel, ברשת החברתית אינסטגרם "Botanicula dev's Chuchel bouncing out in March". Rock, Paper, Shotgun. 1 בפברואר 2018. נבדק ב-6 במרץ 2018. {{cite web}}: (עזרה) Sarkar, Samit (5 באוקטובר 2017). "Machinarium maker's next game is a zany departure for the adventure genre". Polygon. נבדק ב-6 במרץ 2018. {{cite web}}: (עזרה) Couture, Joel (2 בפברואר 2018). "Road to the IGF: Amanita Design's CHUCHEL". Gamasutra. נבדק ב-6 במרץ 2018. {{cite web}}: (עזרה) "RECENZE: Svět potřebuje více her jako je český Chuchel". iDNES.cz. 6 במרץ 2018. נבדק ב-6 במרץ 2018. {{cite web}}: (עזרה) "Recenze: Chuchel". www.zing.cz. 6 במרץ 2018. נבדק ב-6 במרץ 2018. {{cite web}}: (עזרה) "CHUCHEL". Metacritic. נבדק ב-7 במרץ 2018. {{cite web}}: (עזרה) O'Connor, Alice (22 במרץ 2018). "Night In The Woods wins IGF Grand Prize". Rock, Paper, Shotgun. נבדק ב-22 במרץ 2018. {{cite web}}: (עזרה)
יחסי אוסטרליה–ניקרגואה

יחסי אוסטרליה–ניקרגואה הם היחסים הדיפלומטיים הרשמיים שבין קהיליית אוסטרליה לבין רפובליקת ניקרגואה. אוסטרליה וניקרגואה משתתפות שתיהן בפורום הבינלאומי לשיתופי פעולה - מזרח אסיה-אמריקה הלטינית ולוקחות בו חלק פעיל. אוסטרליה היא מדינה משקיפה בארגון סיכ"ה - Sistema de la Integración Centroamericana, מערכת האינטגרציה של מדינות מרכז אמריקה. ב-2001 הקימה הממשלה האוסטרלית את ארגון COALAR - המועצה האוסטרלית לקשרים עם אמריקה הלטינית. המועצה פעילה בכל תחומי העניין החל מעסקים, כלכלה וחינוך, עד לתיירות ושיתופי פעולה תרבותיים. בשתי המדינות קיימות קהילות מהמדינה השנייה. באוסטרליה מתגוררים כ-700 אזרחי ניקרגואה ו-100 אזרחי אוסטרליה מתגוררים בניקרגואה. 3,000 אוסטרלים נכנסים לתוך גבולות ניקרגואה מדי שנה בשנה. לאזרחי ניקרגואה ישנן הטבות רבות במערכת החינוך האוסטרלית בעת רישום אליה - הם זכאים למלגות מיוחדות ולמורים פרטיים שיעזרו. ניקרגואה אינה מיוצגת באוסטרליה בדרג השגרירות, השגריר הניקרגואי ביפן אמון גם על אוסטרליה. ניקרגואה מיוצגת באוסטרליה בדרג הקונסולרי באמצעות קונסוליית כבוד שהיא מחזיקה במלבורן שבויקטוריה, העיר השנייה בגודלה במדינה. אוסטרליה אינה מיוצגת בניקרגואה בדרג השגרירות, השגריר האוסטרלי במקסיקו אמון גם על ניקרגואה. ניקרגואה מיוצגת באוסטרליה בדרג הקונסולרי באמצעות קונסוליית כבוד שהיא מחזיקה במנגואה, בירת המדינה. ביל היידן, שר החוץ האוסטרלי - ספטמבר 1984 רובין ארצ'ר, חבר המועצה האוסטרלית לקשרים עם אמריקה הלטינית - ינואר 2016 ד"ר שרמן סטון, השגריר האוסטרלי לנשים ובנות - יוני 2017 מיגל ד'קווסטו ברוקמן, שר החוץ הניקרגואי - דצמבר 1985 Nicaragua country brief, מחלקת החוץ והסחר של הקהילייה של אוסטרליה CONSULATE OF NICARAGUA IN MELBOURNE, AUSTRALIA
גרגורי סרפר

גרגורי סרפר (ברוסית: Григорий Серпер) (נולד ב-14 בספטמבר 1969 בטשקנט אז בברית המועצות כיום באוזבקיסטן) הוא שחמטאי עבר יהודי-אמריקאי בדרגת רב-אמן. גרגורי סרפר נולד בטשקנט, אז בברית המועצות כיום באוזבקיסטן. הוא למד לשחק שחמט אצל סבו בגיל שש. בשנת 1985 הוא התחיל להתאמן בבית הספר לשחמט של מיכאל בוטביניק. לאחר התפרקות ברית המועצות הוא היה חבר נבחרת אוזבקיסטן בשחמט. בשנת 1987 באליפות העולם לנוער עד גיל 20 הוא סיים במקום השלישי (אחרי וישוואנתן אנאנד ווסילי איוונצ'וק). בשנת 1987 באליפות העולם לנוער עד גיל 20 הוא היה שלישי (אחרי בוריס גלפנד ווסילי איוונצ'וק). בשנת 1989 הוא ניצח באליפות אירופה לנוער עד גיל 20. בשנת 1996 סרפר עבר לארצות הברית. בשנת 1999 סרפר ניצח בתחרות בינלאומית בלאס ווגאס. באותה השנה, בגמר ארצות הברית הפתוחה בשחמט הוא הפסיד לבוריס גולקו. בשנת 2004 ניצח סרפר באליפות ארצות הברית בשחמט. בשנת 2007 הוא היה שלישי בתחרות בלאס וגאס. סרפר הפסיק להשתתף בתחרויות בשנת 2008 ועבר לאימון. 1988 - אמן בינלאומי. 1992 - רב-אמן. בשנים 1992–1994 השתתף סרפר ב-2 אולימפיאדת שחמט: גרגורי סרפר, באתר צ'סגיימס (באנגלית) גרגורי סרפר, באתר פיד"ה (באנגלית) Serper, Grigory - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אמבר רוז ריווה

אמבר רוז ריווה (באנגלית: Amber Rose Revah; נולדה ב-24 ביוני 1986) היא שחקנית בריטית-יהודייה. היא ידועה בעיקר מהופעותיה בתפקיד חאלה חוסיין, בתו של סדאם, בסדרה "בית סדאם" של רשת BBC / HBO, ובתפקיד מריה מגדלנה בסדרה "The Bible", ובסרט "בן האלוהים". בהמשך שיחקה בסרט "מפריז באהבה" (2010), ובסרט "Aazaan"‏ (2011). בשנת 2017 החלה לשחק בתפקיד דינה מדאני בסדרה של נטפליקס "המעניש". ריווה נולדה בלונדון שבאנגליה. אמה היא ממוצא יהודי פולני ואביה הוא ממוצא קנייתי-הודי. במקור הורי אמה גורשו מקרקוב בתקופת המלחמה ובסופו של דבר התיישבו בממלכה המאוחדת. יש לה אחות שעובדת בבית החולים "גרייט אורמונד סטריט" שבלונדון. ואח שמתגורר בשווייץ ועובד כמדריך סקי. ריווה החלה לשחק בגיל 17 כשלמדה באוניברסיטת ברונל. היא הצטרפה ללהקת הצעירים של RADA ולקחה לעצמה סוכן. ב-2011 כיכבה ריווה בסרט הדרמה הבריטי "Everywhere and Nowher", שם הכירה את השחקן ניט מוהן, הארוס שלה לעתיד. ב-2013 גילמה את וידיה קאהן, צעירה פקיסטנית, במיני-סדרה של ה-BBC "מה שנשאר" לצדם של דייוויד תרלפול וראסל טובי. בשנים 2017–2019 שיחקה בתפקיד מרכזי בסדרה "המעניש" מבית נטפליקס, בתור דינה מדני. מדיה וקבצים בנושא אמבר רוז ריווה בוויקישיתוף אמבר רוז ריווה, ברשת החברתית אקס (טוויטר) אמבר רוז ריווה, במסד הנתונים הקולנועיים IMDb (באנגלית) אמבר רוז ריווה, באתר AllMovie (באנגלית) אמבר רוז ריווה, באתר Rotten Tomatoes (באנגלית) אמבר רוז ריווה, במסד הנתונים הקולנועיים KinoPoisk (ברוסית) "H'wood star Amber Rose Revah for 'Aazaan'". נבדק ב-28 בספטמבר 2011. {{cite web}}: (עזרה) "Meet the five actresses set to sizzle in Indian Summers". Mail Online. נבדק ב-2017-10-15. "Amber Rose Revah | Wonderland Magazine". Wonderland (באנגלית אמריקאית). 2017-11-07. אורכב מ-המקור ב-2018-09-10. נבדק ב-2018-03-29. "Geektown's Exclusive Interview With 'The Punisher' Star, Amber-Rose Revah". Geektown (באנגלית בריטית). 2017-09-14. נבדק ב-2018-04-27. Button, Simon (2016-03-20). "Indian Summers' Amber Revah: I look so different from job to job". Express.co.uk (באנגלית). נבדק ב-2018-03-29. "What Remains: Amber Rose Revah is Vidya Khan". Radio Times (באנגלית). נבדק ב-2018-03-29.
ויטלי גולוד

ויטלי גולוד (ברוסית: Виталий Голод) (נולד ב-23 ביוני 1971 בלבוב, אז בברית המועצות כיום באוקראינה) הוא שחמטאי אוקראיני-ישראלי בדרגת רב-אמן. נכון לנובמבר 2021, מדורג במקום ה-16 בישראל לפי מד כושר. ויטלי גולוד נולד בלבוב. בשנת 1991 הוא זכה באליפות האחרונה של אוקראינה הסובייטית. בשנת 1995 הוא עלה לישראל עם אשתו, התמקמו בבאר שבע ונולדו להם 2 בנות. בשנת 1993 הוא ניצח בתחרות שנערכה בברטיסלבה. בשנת 2004 הוא זכה במקום השני באליפות ישראל. בשנת 2010 הוא זכה באליפות ישראל בשחמט. בשנת 2010 הוא אימן את נבחרת הנשים של ישראל באולימפיאדת השחמט. הוא מאמן במסגרת אטיוד - העמותה לקידום ענף השחמט בגוש דן. במכביה ב-2013 הוא סיים במקום השני (ניצח בוריס אברוך). מדיה וקבצים בנושא ויטלי גולוד בוויקישיתוף ויטלי גולוד, ברשת החברתית אקס (טוויטר) ויטלי גולוד, באתר צ'סגיימס (באנגלית) ויטלי גולוד, באתר פיד"ה (באנגלית) ויטלי גולוד, באתר האיגוד הישראלי לשחמט ריאיון עם ויטלי גולוד (ברוסית) ויטלי גולוד באתר יוטיוב ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
פיג'ו סוג 1525

פיג'ו סוג 1525 (בצרפתית: Peugeot Type 1525) היא משאית מתוצרת יצרנית הרכב הצרפתית פיג'ו אשר יוצרה בין השנים 1917–1920. דגמי "פיג'ו סוג 1525" השתתפו במלחמת העולם הראשונה. סך הכול יוצרו 4,084 יחידות. הגה - בצד ימין דגם "פיג'ו סוג 1525" השתתף בסרט טלוויזיה בשנת 2014 "Marie Curie, une femme sur le front" "פיג'ו סוג 1525" "פיג'ו סוג 1525" "פיג'ו סוג 1525" "פיג'ו סוג 1525" "פיג'ו סוג 1525" פיג'ו פיג'ו סוג 27 פיג'ו קוואדרילט מדיה וקבצים בנושא פיג'ו סוג 1525 בוויקישיתוף פיג'ו סוג 1525, סרטון באתר יוטיוב "פיג'ו סוג 1525" - 4,000 ק"ג peugeot.miniature.free.fr/htm_ancetres/type_1525_camion_1917 "פיג'ו סוג 1525" flickr.com/photos/93207294@N04 Musée de l'Aventure Peugeot. The exhibit label (2012) states: « Le site industriel de Sochaux fut créé en 1912 pour la production des poids lourds. Des différents types de camion Peugeot produits de 1913 à 1918 celui-ci fut les plus utilise par l’armée française. Au total 6,000 camions Peugeot ravitaillèrent le front de Verdun pendant la 1ère guerre mondiale. Le camion Type 1525 fut produit en 4,084 exemplaires de 1917 à 1920. Moteur 4 cylindres 4,712 cm3, puissance 22 ch., boite de vitesses a 4 rapports, transmission par arbre, roues en acier coule, jumelée à l’arrière, avec bandage caoutchoucs plein, charge utile 4,000 kg. Vitesse max 30 km/h» "פיג'ו סוג 1525" בסרט טלוויזיה "Marie Curie, une femme sur le front", שנת 2014 imcdb.org
נכון לעכשיו

נכון לעכשיו היא תוכנית רדיו ששודרה בגלי צה"ל בשנות ה-80 וה-90, ועסקה בענייני אקטואליה, והמשיכה גם בשנים לאחר מכן תחת השם "נכון להבוקר" התוכנית החלה להיות משודרת בשנת 1981 כתוכנית אקטואליה יומית המשודרת בשעות הבוקר. מגישה הראשון היה יצחק בן-נר, ובמשך 11 שנים הגיש אותה רפי רשף. מגישים נוספים של התוכנית היו קובי מידן ואברי גלעד, שהחלו לשדר יחדיו את התוכנית לאחר עזיבתו של רשף. בשנת 1988 לאחר שברח האסיר הרצל אביטן מן הכלא, הוא התקשר למערכת התוכנית בדרישה לשוחח עם רפי רשף. אביטן הועלה לשידור, והציג תנאים לפיהם יסגיר את עצמו. לבניין גלי צה"ל נשלחו ניידות משטרה, למקרה שאביטן יתקרב לבניין התחנה. בשנת 1986 שולבה בתוכנית גם פינה מוזיקלית, "תו השעה", בהגשתם של דובי לנץ ודני קרפל (מאוחר יותר הנחה אותה גם יואב קוטנר), בה היה על המאזינים לזהות שיר על פי שני תווים בלבד. על כל טעות של מאזין שעולה לשידור, עלה סכום הפרס. פינה נוספת בתוכנית הייתה "איש המסתורין", בה על המאזינים הוטל לזהות אישיות, בעזרת רמזים שניתנו. אות הפתיחה של התוכנית הוא "pra vose" של ההרכב "Seawind". באזור שנות ה-2000 (בערך) שונה שם התכנית ל"נכון להבוקר", והוגשה על ידי ניב רסקין. התכנית שודרה כל יום בשעה 8 בבוקר. מגיש התכנית הקבוע בימים ראשון עד רביעי היה ישי שנרב ובימי חמישי אילנה דיין. בימי שלישי (לרוב) מוגשת פינה ללימודי ערבית. ימים ספורים לאחר עזיבת רזי ברקאי את תחנת גלי צהל, הודיע גם ישי שנרב בכוונתו לעזוב את התחנה. בחודש מאי 2022 עלתה תוכנית חדשה, בהגשת ספי עובדיה וטלי מורנו (החל מחודש יוני הוחלפה מורנו ביניר קוזין), אשר תחליף את התוכניות "מה בוער" ו"נכון להבוקר", ובכך להביא לסופה של 2 הרצועות הוותיקות. יום הולדת 64 לגלי צה"ל - הרצל אביטן משוחח עם רפי רשף בדף גלי צה"ל באתר יוטיוב ידיעה הכוללת אזכור גם לפינה תו השעה – מצעד פזמונים ממוחשב בגל"צ, באתר מעריב, ‏30 ביוני 1986. ראומה זיסקינד, הסוד המוזיקלי הכי שמור בגל"צ, באתר מעריב, ‏11 בדצמבר 1986 צפו: החגיגה הגדולה של גל"צ, באתר ‏מאקו‏, 17 באוקטובר 2010
תחרות העל גרנקה קלאסיק

תחרות העל גרנקה קלאסיק היא תחרות על בשחמט שנערכת בגרמניה מדי שנה החל מ-2013. תחילה היא נערכה בבאדן-באדן והחל משנת 2017 גם בקרלסרוהה. בנוסף לתחרות הראשית, נערכת גם תחרות משנית. התחרות מתקיימת בשיטת ליגה הכוללת מפגש כפול בין השחמטאים. בעקבות מגפת הקורונה בשנת 2020 ו-2021 התחרות לא נערכה. מדיה וקבצים בנושא תחרות העל גרנקה קלאסיק בוויקישיתוף אתר האינטרנט הרשמי של תחרות העל גרנקה קלאסיק ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
כביש 716

כביש 716 הוא כביש אורך בצפון ישראל העובר בעמק יזרעאל, מזרחית לעפולה. אורכו 13 ק"מ והוא מחבר בין צומת יששכר (במפגש עם כביש 71) לצומת נאעורה (במפגש עם כביש 65). הכביש מתחיל בצומת יששכר במפגש עם כביש 71 ליד עין חרוד. הוא ממשיך לכיוון הר תבור והוא חולף ליד נאעורה וטמרה ומגיע בסוף לכביש 65 בצומת נאעורה. הטבלה הבאה מציגה את הצמתים שלאורך הכביש מדרום לצפון. כבישי ישראל עמק יזרעאל נסיעה מצולמת בכביש 716 בלנגה, יהודה א, כוכב אדום בשמי סואץ: היחסים בין ארצות הברית לישראל סביב שאלת אספקת הנשק לאור המעורבות הסובייטית במלחמת ההתשה, The Journal for Interdisciplinary Middle Eastern Studies, 2020, עמ' *99–*131 doi: 10.26351/jimes/6-2/6 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
דודג' אומני 024

דודג' אומני 024 (באנגלית: Dodge Omni 024) היא מכונית קופה בתצורת 3 דלתות הצ'בק, אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1979–1982. 1.7 1.7L 2.2 2.2L 4/5 מושבים מנוע הנעה קדמית מנוע קירור מים מנוע רוחבי תאוצה בין 0-100 קמ"ש היא 15.5 שניות (דגם 1,716 סמ"ק) תאוצה בין 0-100 קמ"ש היא 12.8 שניות (דגם 2,213 סמ"ק) דגמי הרכב הופיעו בסדרות טלוויזיה ובסרטים קרייזלר דודג' דודג' Beauty Winner דודג' 330 דודג' 400 דודג' 880 דודג' Aries דודג' אספן דודג' אומני מדיה וקבצים בנושא דודג' אומני 024 בוויקישיתוף דודג' אומני 024, סרטון באתר יוטיוב "דודג' אומני 024" מנוע 1,716 סמ"ק - מפרט טכני ומידות carfolio.com/specifications/models "דודג' אומני 024" - מפרט allpar.com/omni/turismo.html "דודג' אומני 024" autoweek.com/article/classic-ads/1979-dodge-omni-024 "דודג' אומני 024" web.archive.org/web/20060910235826 James Lenzke, John Martin Lee, Standard Catalog of Chrysler 1914–2000, Krause Publications, 2000, ISBN 0-87341-882-4. "דודג' אומני 024" barnfinds.com/not-many-left-dodge-omni-o24 "דודג' אומני 024" - קטלוג automobile-catalog "דודג' אומני 024" בסרטים ובסדרות טלוויזיה imcdb.org/vehicles_make-Dodge_model-Omni+024
מריה תרזה, ארכידוכסית אוסטריה-אסטה (1817–1886)

מריה תרזה, ארכידוכסית אוסטריה-אסטה (בגרמנית: Maria Theresia von Österreich-Este;‏ 14 ביולי 1817 – 25 במרץ 1886), הייתה בתו של פרנץ הרביעי, דוכס מודנה, ואשתו של אנרי, רוזן שאמבור. מריה תרזה נולדה ב-14 ביולי 1817 במודנה, לפרנץ הרביעי, דוכס מודנה ולמריה ביאטריצ'ה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה. ב-16 בנובמבר 1846 התחתנה מריה תרזה עם אנרי, רוזן שאמבור, נכדו של שארל העשירי, מלך צרפת, אך לא נולדו לה ילדים ממנו. לאחר מותו של לואי פיליפ, מלך הצרפתים שהודח במהפכת אביב העמים בשנת 1848, נותרו שני טוענים לכתר "מלך צרפת". בעלה "אנרי החמישי", ונכדו של לואי פיליפ, פיליפ, רוזן פריז. לאחר נפילת הקיסרות השנייה בשנת 1870 הציעה האספה הלאומית את הכתר לאנרי, ומכיוון שהוא היה חסר ילדים, סוכם בין המלוכנים כי כתרו יעבור לאחר מותו אל רוזן פריז, נציג בית אורליאן, וכך תיפתר המחלוקת בין שני בתי המלוכה המתחרים. אך להפתעת המלוכנים סירב אנרי לקבל את המלוכה אלא אם כן תזנח צרפת את דגל הטריקולור, ותחליפו בדגלה של צרפת שלפני המהפכה. תנאי זה לא התקבל על דעת האספה הלאומית, וסוכם על הקמת הרפובליקה הצרפתית השלישית כרפובליקה זמנית עד למותו של אנרי, שאז יוכל הרוזן מפריז לקבל את המלוכה, מבלי להעלות תנאים מסוג זה. אך לאחר מותו בשנת 1883, הייתה כבר הרפובליקה מבוססת, והעם סירב להחליפה במלוכה. בשנת 1883 מת אנרי במעונו שבפרוהסדורף ללא ילדים, וכל נחלותיו עברו לאחיינו רוברטו הראשון, דוכס פארמה. לאחר מותו מריה תרזה ומיעוט מתומכיו הכירו בחואן, רוזן מונטיסון כטוען לכתר של ממלכת צרפת וכראש בית בורבון, וב-25 במרץ 1886 מתה מריה תרזה בגרץ. מדיה וקבצים בנושא מריה תרזה, ארכידוכסית אוסטריה-אסטה בוויקישיתוף
אדלגונדה, נסיכת בוואריה

אדלגונדה, נסיכת בוואריה (בגרמנית: Adelgunde von Bayern;‏ 19 במרץ 1823 – 28 באוקטובר 1914), הייתה בתו של לודוויג הראשון, מלך בוואריה, ואשתו של פרנץ החמישי, דוכס מודנה. אדלגונדה נולדה ב-19 במרץ 1823 בווירצבורג, שהשתייכה לממלכת בוואריה, ללודוויג הראשון מלך בוואריה ולתרזה, נסיכת סקסוניה-הילדבורגהאוזן, והייתה אחותם הצעירה של מקסימיליאן השני, מלך בוואריה ואותון, מלך יוון. ב-30 במרץ 1842 התחתנה אדלגונדה עם פרנץ, ארכידוכס אוסטריה-מודנה, אולם נולדה להם רק בת אחת בשנת 1848 - אנה ביאטריקס, ארכידוכסית אוסטריה-אסטה, והיא מתה בגיל שנה. בשנת 1846 מת חמיה פרנץ הרביעי, דוכס מודנה, ובעלה פרנץ עלה לשלטון במקומו. בשנת 1847 מתה מארי לואיז, דוכסית פארמה, ופרנץ ירש ממנה את אזור גואסטלה. במהלך מהפכות אביב העמים בשנת 1848, נאלצו פרנץ ואדלגונדה לברוח מהדוכסות, והם חזרו אליה רק שנה לאחר מכן בסיוע אוסטרי. בשנת 1859 פלשו צבאות צרפת וסרדיניה לדוכסות, כחלק ממלחמת אוסטריה-סרדיניה, ופרנץ ואדלגונדה ברחו בעקבות זאת לווינה. ב-18 במרץ 1860 הודיע ויטוריו אמנואלה השני, מלך סרדיניה, על צירוף דוכסות מודנה לממלכת סרדיניה, כחלק מאיחוד איטליה. לאחר הדחתם מהשלטון חיו הזוג בעיקר באוסטריה, אולם מדי פעם היו שוהים באחוזתם בבוואריה. בשנת 1875 מת פרנץ בווינה, והוריש את תאריו ונחלותיו לדודנו פרנץ פרדיננד, ארכידוכס אוסטריה. אדלגונדה המשיכה לחיות שנים רבות לאחר מותו, וב-28 באוקטובר 1914 מתה במינכן בגיל 91. מדיה וקבצים בנושא אדלגונדה, נסיכת בוואריה בוויקישיתוף אדלגונדה, נסיכת בוואריה, באתר "Find a Grave" (באנגלית)
גלקסיית אנדרומדה V

גלקסיית אנדרומדה V, היא גלקסיה אליפסואידית ננסית שנמצאת בקבוצת הכוכבים אנדרומדה במרחק של כ-2.5 מיליון שנות אור ממערכת השמש והיא גלקסיית לוויין של גלקסיית אנדרומדה (M31). לגלקסיה בהירות נראית מדרגה 15.3 והיא התגלתה בשנת 1998 על ידי טאפט ארמנדרוף, ג'יימס דייוויס וג'ורג' ג'ייקובי, שחיפשו גלקסיות לווייניות של גלקסיית אנדרומדה בתמונות שצולמו במצפה הכוכבים פאלומר בשנים 1991‏-1993. הגלקסיה נמצאת כ-8 מעלות מצפון-מזרח למרכז גלקסיית אנדרומדה ופחות מחצי מעלה מצפון-צפון-מזרח לכוכב φ באנדרומדה. גודלה הזוויתי של הגלקסיה הוא כ-2 דקות קשת שממרחקה שקול לקוטר של כ-1,470 שנות אור. מסתה מוערכת בלמעלה מ-‎2.3×107‎ מסות שמש, כ-50 מיליוניות ממסת שביל החלב, אך מסת הכוכבים הנראים שבה היא רק כ-390,000 מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 590,000 מעוצמת ההארה של השמש והמתכתיות של כוכבי הגלקסיה היא כ-3% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 290,000 שנות אור ובין 460,000 שנות אור בזמן הקפה של כ-3 מיליארד שנים. גלקסיית אנדרומדה V, בבסיס הנתונים SIMBAD לגרמי שמיים אסטרונומיים SIMBAD: Andromeda V A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012) NED: Andromeda V Galaxy M. L. M. Collins, S. C. Chapman, R. M. Rich, R. A. Ibata, N. F. Martin, M. J. Irwin, N. F. Bate, G. F. Lewis, J. Peñarrubia, N. Arimoto, C. M. Casey, A. M. N. Ferguson, A. Koch, A. W. McConnachie & N. Tanvir: The Masses of Local Group Dwarf Spheroidal Galaxies: The Death of the Universal Mass Profile, The Astrophysical Journal, Vol. 783, Iss. 1, article id. 7, p. 9 (2014) T. E. Armandroff, J. E. Davies & G. H. Jacoby: A Survey for Low Surface Brightness Galaxies around M31. I. The Newly Discovered Dwarf Andromeda V, The Astronomical Journal, Vol. 116, Iss. 5, p. 2287 (1998) A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 23 (2012) J. S. Kalirai, R. L. Beaton, M. C. Geha, K. M. Gilbert, P. Guhathakurta, E. N. Kirby, S. R. Majewski, J. C. Ostheimer, R. J. Patterson & J. Wolf: The SPLASH Survey: Internal Kinematics, Chemical Abundances, and Masses of the Andromeda I, II, III, VII, X, and XIV Dwarf Spheroidal Galaxies, The Astrophysical Journal, Vol. 711, Iss. 2, p. 685 (2010) L. L. Watkins, N. W. Evans & G. van de Ven: A census of orbital properties of the M31 satellites, Monthly Notices of the Royal Astronomical Society, Vol. 430, Iss. 2, p. 9 (2013)